Al die Pioniers veilig in die nes! – Hoërskool Pionier
Hoërskool Pionier > Nuus > Sosiale gebeure > Al die Pioniers veilig in die nes!
Met groot opgewondenheid verwelkom ons graag vandeesweek al ons grade terug by Pionier. Dit is vir ons 'n groot bederf om al julle gemaskerde gesigte voor ons in die klas te sien sit, veral die graad 9-leerders wat vir 6 maande deur middel van Google Classroom tuisonderrig moes ontvang. Ons kan nie wag om 2020 so suksesvol en positief as moontlik af te handel nie en ons bedank graag ons toegewyde onderwysers en leerders vir hulle positiewe gesindhede tydens die pandemie. Ons waardes, naamlik Omgee, Respek, Geloof, Eerlikheid en Regverdigheid is veral onder die leerders en onderwysers tydens die laaste paar weke te sien. Ons sien uit om dit vir die res van die jaar op 'n soortgelyke wyse toe te pas en in die klas, koshuis en ook op ons skoolterrein uit te leef.
Pionier wil graag spog met meneer Johan Herbst se graad 12-leerders wat hulle Siviel prakties op só 'n suksesvolle wyse afgehandel het. Hierdie leerders het asemrowende, moderne bedlampies met gegalvaniseerde pyp gebou. Beslis 'n paar spogstukke wat in baie van hulle se ouers se huise sal pronk!
Pionier se onderwysers en leerders is volstoom aan die werk om dié jaar so suksesvol as moontlik af te handel.